รบกวนสอบถามค่ะ,อาการคือ เวลาหาวปิดปาก(ตอนตื่นนอนใหม่ๆ)แล้วลมดันขึ้นหู เสียงในหู เวลาท่อ Eustachianเปิด ข้างนึงจะดังกว่าอีกข้างมาก และตำแหน่งจะได้ยินชิดขึ้นมาใกล้หูกว่าปกติ(เป็นเฉพาะตอนตื่นนอน ถ้าหาวเปิดปาก-เคี้ยวกลื่นได้ยินเท่าๆกัน)และหากลองทำ Valsalva maneuver พอเลิกอัดลม หูข้างนั้นจะมีเสียง ฟีดดด เหมือนลมถูกปล่อยออกมาคืน//ก่อนหน้านี้เป็นหวัด 2 เดือนก่อน มีการสำลักน้ำเปล่าครั้งนึง ช่วงนั้นหูอื้อ อยู่หลายวัน หลังจากนั้นก็ปกติ จนตอนหายดีถึงพบว่าเสียงท่อเปิดปิด ดังไม่เท่ากันอยากทราบความเป็นไปได้ - ความเร่งด่วนที่จำเป็นต้องไปรักษาค่ะขอบล่วงหน้าค่า _/\_
สวัสดีค่ะ อาการได้ยินเสียงในหู คล้ายเป็นเสียงลมนั้น อาจจะเกิดจากอยู่ในที่ที่เสียงดังเกินไปติดต่อกันนานๆมาก่อนหน้านี้ เป็นหูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก มีน้ำอุดตันในรูหู จากการว่ายน้ำ อาบน้ำ การอยู่ในที่ที่ความกดอากาศสูงเช่นขึ้นเครื่องบิน ดำน้ำ มีเยื่อแก้วหูทะลุ ผลข้างเคียงจากยาฆ่าเชื้อบางชนิด มีเนื้องอกในหูชั้นในจากที่กล่าวมา ก็มีปัจจัยที่เป็นไปได้หลายอย่างเช่นการสำลักน้ำ เป็นหวัด แต่เหล่านี้เป็นปัจจัยที่เป็นชั่วคราว ถ้าปัจจัยหายไปแล้ว อาการควรจะค่อยๆดีขึ้นได้เองแต่ถ้าผ่านเหตุการณ์เหล่านั้นมาเป็นเดือนแล้ว ยังมีอาการอยู่ชัดเจน หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน ควรไปพบแพทย์เพื่อตรวจเพิ่มเติมในเบื้องต้นไม่เอสน้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ยังไม่ควรไปว่ายน้ำ ถ้าต้องไปให้ใช้ที่อุดหู ไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์